[{"text_idx": "#000004", "text": "Jalgpalli Premium liigas peetakse na\u0308dalavahetusel maha 26. vooru kohtumised."}, {"text_idx": "#000005", "text": "Voor saab alguse laupa\u0308eva pa\u0308rastlo\u0303unal, kui kell 13.00 ko\u0303lab avavile Tallinna Kalev \u2013 Narva Trans ning Viljandi Tulevik \u2013 TJK Legion vahelistes kohtumistes. Kalevi ja Transi vahelises kohtumises vo\u0303itlevad mo\u0303lemad meeskonnad liigasse pu\u0308simaja\u0308a\u0308mise nimel. Hetkel hoiab Kalev 12 silmaga 10. positsiooni, Trans paikneb 21 punktiga 8. tabelireal, edestades 9. koha meeskonda FC Kuressaaret kahe punktiga."}, {"text_idx": "#000006", "text": "Tuleviku ja Legioni vahelises mats\u030cis saame na\u0308ha aga tabelinaabrite lahingut. Pa\u0308rast 25. vooru 6. tabelireale langenud Tulevik on hetkel kogunud 29 punkti, Legion paikneb nende selja taga 24 silmaga. Senise hooaja omavahelistes kohtumistes on mo\u0303lemal meeskonnal o\u0303nnestunud vo\u0303tta u\u0308ks vo\u0303it. Nimelt teenis Tulevik juuni keskel Kadrioru staadionilt 2:0 vo\u0303idu, kuid augusti alguses oli Legion omakorda vo\u0303o\u0303ral va\u0308ljakul Viljandist skooriga 2:0 u\u0308le."}, {"text_idx": "#000007", "text": "Kolmandas homses mats\u030cis la\u0308hevad kell 16.00 vastamisi FCI Levadia ning Tartu Tammeka. Hetkel vastavalt 4. ja 5. positsioonil paiknevad Levadia ning Tammeka on sel hooajal omavahel kohtunud kahel korral ning mo\u0303lemal puhul on vastasseis lo\u0303ppenud viigiseisul. Juuni keskel lo\u0303ppes A. Le Coq Arenal peetud kohtumine skooriga 2:2 ning kaks kuud hiljem ja\u0308i kohtumine Tamme staadionil viiki 1:1. Kui 31 punkti kogunud Tammeka loodab kinni hoida 5. tabelireast, siis 47 punktiga Levadia vajab medalikonkurentsis pu\u0308simiseks kahtlemata vo\u0303idupunkte."}, {"text_idx": "#000008", "text": "Pu\u0308hapa\u0308evane ma\u0308ngupa\u0308ev algab kell 13.00, kui Paide Linnameeskond vo\u0303tab koduplatsil vastu FC Kuressaare. Viimati ka\u0308is Paide va\u0308ljakul kolmapa\u0308eval, kui vo\u0303o\u0303rsil ja\u0308a\u0308di 0:1 alla FC Florale, misla\u0308bi lo\u0303ppes ka nende 11-ma\u0308nguline vo\u0303iduseeria. Kuressaare seevastu soovib lo\u0303petada seeria, kus vo\u0303iduta on oldud juba 15 ja\u0308rjestikust liigama\u0308ngu. Viimati teeniti Premium liigas vo\u0303idupunktid 1. juulil, kui kodumurul alistati 3:0 Viljandi Tulevik."}, {"text_idx": "#000009", "text": "Vooru keskses kohtumises la\u0308hevad pu\u0308hapa\u0308eval kell 15.00 vastamisi FC Flora ning No\u0303mme Kalju. Tabeliliider FC Flora vo\u0303iduseeria Premium liigas pikenes pa\u0308rast kolmapa\u0308eva juba 13-ma\u0308nguliseks ning tiitlikursil liikumiseks loodetakse seeriat pikendada ka No\u0303mme Kalju vastu, kes sel hooajal juba kahel korral skooriga 2:1 alistada on o\u0303nnestunud. No\u0303mme Kalju seevastu jahib punktilisa, et hoida selja taga FCI Levadia, kellega hetkel 3.-4. kohta jagatakse. Kaljul on sealjuures Levadiaga vo\u0303rreldes u\u0308ks ma\u0308ng enam peetud. Teisel kohal paiknevast Paidest ja\u0308a\u0308b Kalju omakorda maha seitsme silmaga."}, {"text_idx": "#000010", "text": "Kui tavapa\u0308raselt koosneb Premium liiga hooaeg 36 voorust, siis koroonaviirusest tingitud pausi to\u0303ttu otsustas jalgpalliliit maikuus hooaega lu\u0308hendada. Ko\u0303ik Premium liiga klubid kiitsid heaks uue su\u0308steemi, mille po\u0303hjal peetakse esmalt kolm ringi (kokku 27 ma\u0308ngu), misja\u0308rel ma\u0308ngivad 1.-6. kohal ning 7.-10. kohal asuvad meeskonnad veel u\u0308he ringi. Lisaringi vo\u0303etakse varem teenitud punktid kaasa. See ta\u0308hendab, et esikuuik peab hooaja jooksul 32 ja teised 30 ma\u0308ngu."}, {"text_idx": "#000011", "text": "Premium liiga 26. vooru ma\u0308ngud:"}, {"text_idx": "#000016", "text": "Levadia ja Kalju teenisid teisipa\u0308eval kolm punkti"}, {"text_idx": "#000021", "text": "Mos\u030cnikov: ko\u0303ik poisid said enne ma\u0308ngu aru, kui vajalik see vo\u0303it on"}, {"text_idx": "#000035", "text": "Kiili: va\u0308lisma\u0308ngijate arv on balansis, Eesti meesteta liigat ei teeks"}, {"text_idx": "#000036", "text": "Barcelona po\u0308o\u0308ras viimase ku\u0308mne minutiga 0:2 kaotusseisu vo\u0303iduks"}, {"text_idx": "#000038", "text": "Lillemets lo\u0303petas Talence'is avapa\u0308eva tugevalt"}, {"text_idx": "#000040", "text": "Rannajalgpallikoondis alustas finaalturniiri kohama\u0308nge kaotusega"}, {"text_idx": "#000041", "text": "Bayern lo\u0303i koduliigas seitse va\u0308ravat, Kane'ilt ku\u0308baratrikk"}]